KIRJALLINEN KYSYMYS P-0923/03 esittäjä(t): Florence Kuntz (EDD) komissiolle. Lyonin ja Torinon välisen rautatieyhteyden kyseenalaistaminen.



Virallinen lehti nro 268 E , 07/11/2003 s. 0160 - 0161



KIRJALLINEN KYSYMYS P-0923/03 esittäjä(t): Florence Kuntz (EDD) komissiolle (18. maaliskuuta 2003) Aihe: Lyonin ja Torinon välisen rautatieyhteyden kyseenalaistaminen Ranskan hallituksen pyynnöstä toteutetussa liikenneinfrastruktuureja koskevassa tarkastuksessa asetetaan kyseenalaiseksi Lyonin ja Torinon välinen rautatieyhteys. Koska kaikki tekijät osoittavat, että tämä yhteys on olennaisen tärkeä Pohjois- ja Etelä-Euroopan välisen kauppavaihdon sujuvuuden kannalta ja että nykyiset reitit, joiden kautta Alppien läpikulku on mahdollista, ovat ylikuormitettuja ja herkästi vahingoittuvia, kyseessä on vakava uhka useiden alueiden taloudelliselle kehitykselle. Yksi hankkeen tavoitteista on myös vähentää tämän reitin ympäristölle aiheuttamia vaikutuksia siirtymällä maantieliikenteestä rautatieliikenteeseen. Yhteisön talousarviosta olisi tuettava tätä hanketta rahoittamalla 50 prosenttia ennakkotutkimuksista ja mahdollisesti 20 prosenttia sen toteuttamiskustannuksista, joiden kokonaisbudjetti on 13 miljardia euroa. Voiko Euroopan komissio vahvistaa, että se tukee tätä hanketta ja osallistuu sen rahoitukseen? Voiko se myös ilmoittaa tukimäärän? Loyola de Palacion komission puolesta antama vastaus (10. huhtikuuta 2003) Komissio on ilmaissut selkeästi ja useaan otteeseen erityisesti Valkoisessa kirjassaan Eurooppalainen liikennepolitiikka vuoteen 2010: valintojen aika(1) olevansa sitoutunut toteuttamaan mahdollisimman nopeasti tämän ensisijaisen hankkeen, joka on olennainen tekijä Euroopan laajuisen liikenneverkon kehityksessä ja tasoittaa Alppien läpi kulkevia liikennevirtoja, kun osa liikenteestä siirtyy rautateille. Sen tärkeyttä lisää myös unionin itälaajenemisen läheisyys. Komission asiaa kohtaan tuntema kiinnostus konkretisoitui tukeen, jonka se antoi hankkeen kansallisten ja kansainvälisten rataosuuksien tutkimuksille. Vuosina 19922000 Euroopan laajuisen liikenneverkon budjetista myönnetty tuki muodostui seuraavasti(2): - 42 miljoonaa euroa myönnettiin kansainvälisten rataosuuksien teknisten tutkimusten rahoittamiseen. Tuki kattaa noin 45 prosenttia tosiasiallisista kustannuksista, mikä tekee yhteisöstä hankkeen tämän osan suurimman rahoittajan; - 16,5 miljoonaa euroa suunnattiin Lyonin ja Montmélian välisen rataosuuden tutkimukseen; - 27,5 miljoonaa euroa myönnettiin Italian puolen ja Torinon solmukohdan syöttöliikenteen tutkimukselle ja ratatöille. Vuosina 20012006 komissio antaa tukea Euroopan laajuisen liikenneverkon budjetista rahoitettavasta monivuotisesta ohjeellisesta ohjelmasta seuraavasti: - 100 miljoonaa euroa myönnetään kansainvälisiä rataosuuksia koskevan yhteensä 371 miljoonan euron tutkimusohjelman päättämiseksi; - 12 miljoonaa euroa lisää on budjetoitu Lyonin ja Montmélian välisen rataosuuden tutkimukselle ja ratatöille; - 29 miljoonaa euroa on budjetoitu Torinon solmukohdan ja kaupungin ympäristöön rakennettavan rataosuuden tutkimukselle ja ratatöille. Yhteisön tuki on siis huomattava erityisesti tutkimusvaiheessa(3). Komissio on myös ottanut huomioon Lyonin ja Torinon hankkeen vaikeuden sekä toteuttamiskustannukset, ja se on ehdottanut ratatöille myönnettävän yhteisön yhteisrahoituksen enimmäismäärän korottamista 20 prosenttiin (voimassa olevassa asetuksessa säädetyn 10 prosentin sijasta) sellaisissa rajat ylittävissä rautatiehankkeissa, joissa luonnonmuodostumat aiheuttavat esteitä. Muutetusta ehdotuksesta(4) ei ole Euroopan parlamentin ensimmäisessä käsittelyssä heinäkuussa 2002 antaman lausunnon jälkeen vielä päätetty neuvostossa, joten on liian aikaista sanoa, minä päivänä 20 prosentin rahoitus tulee voimaan. (1) KOM(2001) 370 lopullinen. (2) Luvut ovat pyöristettyjä. (3) Tiedoksi: Euroopan laajuisten verkkojen alaan liittyvän yhteisön rahoitustuen myöntämistäkoskevista yleisistä säännöistä annetun asetuksen (EY) N:o 2236/95 muuttamisesta 19 päivänä heinäkuuta 1999 annetussa parlamentin ja neuvoston asetuksessa N:o 1655/99 säädettyä (EYVL L 197, 29.7.1999) Euroopan laajuisen liikenneverkon (TEN-T) kokonaismäärärahaa nostetaan 4 170 miljoonaan euroon vuosina 20002006. (4) KOM(2003) 38 lopullinen.